OpenLLM-France/wikimedia huggingface dataset:
# Maria Concepció Collado i Villa

Maria Concepció Collado i Villa (Barcelona, 1965), més coneguda com a Conxita Collado, és una administrativa catalana, que fou alcaldessa de Santa Maria de Martorelles entre juny de 2007 i juliol de 2009.
Viu a Santa Maria de Martorelles des del 1986, a 21 anys. El 2007, quan era administrativa a l'ajuntament de la Garriga, es va presentar en qualitat d'independent com a cap de llista per CiU a les eleccions municipals de Santa Maria de Martorelles, i el 16 de juny va obtenir l'alcaldia. Vuit anys abans ja s'havia presentat com a independent, aquell cop en la llista del PSC.
Renuncià com a alcaldessa el juliol del 2009, adduint motius personals. Va ser substituïda per la regidora de Cultura, Montserrat Cobo.

## Referències

* ↑ Rabasa, Mariona «Canvi de govern». Contrapunt, 23-05-2011, pàg. 23.
* ↑ Maria Concepció Collado i Villa de Marta Queralt i Puig, al Diccionari biogràfic. Alcaldes i alcaldesses del Vallès Oriental Arxivat 2008-12-02 a Wayback Machine. del Museu de Granollers.
* ↑ «Conxita Collado renuncia a l'Alcaldia de Santa Maria de Martorelles». somMartorelles, 03-07-2009. [Consulta: 4 abril 2023].
* ↑ «Montserrat Cobo és escollida nova alcaldessa de Santa Maria de Martorelles - 09 juliol 2009». El Punt Avui, 09-07-2009. [Consulta: 3 abril 2023].
* ↑ «Conxita Collado renuncia a l'Alcaldia de Santa Maria de Martorelles». Som Martorelles, 03-07-2009. [Consulta: 3 abril 2023].
# Karra Elejalde

Carlos Elejalde Garay, conegut com a Karra Elejalde (Vitòria, 10 d'octubre de 1960) és un actor, director de cinema i guionista basc, que resideix a Molins de Rei. Està divorciat de l'actriu catalana Sílvia Bel, amb qui té una filla.
És conegut especialment per les seves participacions a les pel·lícules Airbag i Ocho apellidos vascos, ha fundat grups de teatre, ha escrit cançons per a Hertzainak i Korroskada, ha relitzat nombrosos monòlegs.
Ha participat en diverses pel·lícules com Alas de mariposa i La madre muerta, de Juanma Bajo Ulloa, Vacas i Tierra, de Julio Medem, Días contados, d'Imanol Uribe, Salto al vacío, de Daniel Calparsoro, La pistola de mi hermano, de Ray Loriga, Els sense nom, de Jaume Balagueró, Los cronocrímenes, de Nacho Vigalondo, i También la lluvia d'Icíar Bollaín i 100 metros de Marcel Barrena. Com a director ha realitzat Año Mariano amb Fernando Guillén Cuervo i Torapia.
La seva darrera aparició en televisió ha sigut S.O.S Alimentos. Karra al rescate que es va estrenar al maig de 2017. Amb Mientras dure la guerra d'Alejandro Amenábar va estar nominat als XXXIV Premis Goya en la categoria de Millor actor per la seva interpretació de l'escriptor Miguel de Unamuno.

## Premis
### Premis Gaudí

| Any | Categoria | Pel·lícula | Resultat |
| 2017 | Millor actor secundari | 100 metros | Guanyador |
| 2020 | Millor actor | Mientras dure la guerra | Guanyador |

### Premis Goya

| Any | Categoria | Pel·lícula | Resultat |
| 2010 | Millor actor secundari | También la lluvia | Guanyador |
| 2015 | Millor actor secundari | Ocho apellidos vascos | Guanyador |
| 2017 | Millor actor secundari | 100 metros | Nominat |
| 2019 | Millor actor | Mientras dure la guerra | Nominat |

## Referències

* ↑ «Antoni Bassas entrevista a Karra Elejalde». Ara, 04-01-2020. [Consulta: 6 juny 2020].
* ↑ «“Alguna razón tendrán los que dicen que se aburren con el cine español”» (en castellà). El País, 15-07-2014. [Consulta: 29 gener 2017].
* ↑ «La séptima vida de Karra Elejalde» (en castellà), 24-01-2016. [Consulta: 29 gener 2017].
* ↑ P. Ruiz de Elvira, Álvaro «La misión culinaria de Karra Elejalde». El País, 17-04-2017.
* ↑ «Mi papel con Amenábar es el mejor trabajo que he hecho en cine en la vida», 11-11-2019. [Consulta: 6 juny 2020].
* ↑ «Karra Elejalde, Goya al mejor actor de reparto por ‘8 apellidos vascos'» (en castellà). Cambio 16, 2014. [Consulta: 29 gener 2017].
# Paso Hospital

Paso Hospital és una població del departament de Rivera, al nord-est de l'Uruguai. El 2004 tenia 293 habitants.
Evolució demogràfica (Font: INE) :
| 1996 | 2004 | 2011 |
| -- | 293 | 295 |

## Referències

* ↑ «Cens 2004 del Departament de Rivera» (XLS) (en castellà). Institut Nacional d'Estadística de l'Uruguai, 2004. [Consulta: 4 desembre 2011].
* ↑ Instituto Nacional de Estadística. «Censo 2004-Población por grupo de edades, según localidad y sexo.». Arxivat de l'original el 2013-06-15. [Consulta: 15 maig 2013].

## Enllaços externs

* Mapa de l'INE de Paso Hospital (castellà)
# Wan Hu

Wan Hu (en xinès 萬虎 o 萬戶) segons la llegenda fou el primer cosmonauta xinès. Era un funcionari de la cort durant la dinastia Ming que va viure al segle xvi, Fascinat per l'espectacle dels estels al cel.
De la mateixa manera que en el cas de Cyrano de Bergerac, la ficció s'avançà a la realitat: una nit veient uns focs artificials se li va ocórrer la idea d'anar a l'espai per la qual cosa va inventar un artefacte per a fer aquest viatge, Era una cadira amb quaranta- set coets a sota. Wan Hu, amb el seu vestit de gala, va esperar que quaranta-set servents, cadascú amb una torxa, encenguessin els coets. La cadira es va elevar i Wan Hu va desaparèixer i no es va saber res del decidit funcionari mai més.
Un cràter a la cara oculta de la Lluna duu el seu nom.

## Enllaços externs

* http://www.grc.nasa.gov/WWW/K-12/VirtualAero/BottleRocket/13thru16.htm
* http://www.china.org.cn/english/China/229555.htm
# Sadik Hidayat

Sadik Hidayat (17 de febrer de 1903 - 9 d'abril de 1951) fou un escriptor revolucionari iranià. Va escriure diverses obres (la primera el 1928 publicada a Berlín). La principal és Buf-i Kur (el mussol cec).

## Referències

* Enciclopèdia de l'Islam, Vol. III, pag. 363
# Mònica Huguet i Esteras

Mònica Huguet Esteras (Barcelona, 3 d'agost del 1962) és una periodista, presentadora i realitzadora de televisió a TV3, Corporació Catalana de Mitjans Audiovisuals, CCMA.
Llicenciada en Ciències de la informació per la UAB, va ser la primera presentadora del Telenotícies Migdia de TV3 l'abril del 1984 juntament amb Salvador Alsius. Els 10 anys següents va presentar diverses edicions dels informatius, el mateix TN Migdia i també el TN Vespre i el TN Comarques, a més de programes electorals i especials.
El 1996 sotsdirigí i presentà el programa Néixer és cosa de 3, el primer docudrama que es va fer a Catalunya i a Espanya. Ideat i dirigit per Jaume Vilalta, Néixer és cosa de 3 feia un seguiment de l'embaràs, part i criança dels fills de diverses famílies. A partir del 1997 i durant 10 anys, dirigí i presentà els espais de reportatges curts La Revista i De Vacances. Aquest programa va merèixer el premi a la promoció del turisme de la Generalitat de Catalunya. De Vacances va donar lloc als llibres de rutes i lleure D'excursió, fets conjuntament amb la periodista Griselda Guiteras i editats per Pòrtic. També és l'autora del documental d'una hora Gaudí, sobre l'obra de l'arquitecte modernista, que es va emetre el 2002 amb motiu de l’Any Gaudí. Entre els anys 2005 i 2009, va ser sotscap de la secció de Societat de la redacció d'Informatius i, tot seguit, va ser nomenada cap de la secció de Cultura, càrrec que va exercir durant vuit anys.
El 2017 va treballar durant uns mesos com a sotsdirectora del programa d'entrevistes Fora de sèrie i, a partir del setembre, va passar a ser guionista del programa Al cotxe!, el qual va passar a dirigir el gener del 2021. Durant l’aturada d'aquest programa deguda al confinament per la pandèmia de coronavirus, la primavera del 2020, va estar treballant en el programa Primera Línia, dedicat a les persones que feien front al virus. El 1988 va ser una de les protagonistes de la pel·lícula El complot dels anells, de Francesc Bellmunt.

## Publicacions

* 1999/ 2000 /2001 - D'excursió, les rutes de l'espai De Vacances (Editorial Pòrtic)

## Referències

* 1 2 3 4 «Mònica Huguet». IMDb. [Consulta: 21 juny 2022].
* ↑ «Famosa presentadora TV3 confessa el seu secret més amagat amb la revista Playboy». ElNacional, 04-09-2021. [Consulta: 21 juny 2022].
* ↑ Partal, Txell. «Mònica Huguet: "Catalunya va aprendre paraules en català gràcies a TV3"». Vilaweb. [Consulta: 8 febrer 2024].

## Enllaços externs

* Pàgina de l'espai De Vacances Arxivat 2008-12-28 a Wayback Machine.
* Web del Canal 3/24 Arxivat 2009-01-31 a Wayback Machine.
# Mateu Bisbe

Mateu Bisbe (Matthaeus Episcopus, Ματταῖος), fou bisbe romà d'Orient titulat Ioniae et Asiatidis Terrae Episcopus. No se sap exactament d'on era bisbe ni en quina època va viure. Únicament se sap que va escriure Epistola ad Magnum Magnae Ecclesiae Constantinop. Chartophylacem, obra que s'ha conservat.

## Referències

* ↑ «Matthaeus Episcopus» (en anglès). Dictionary of Greek and Roman Geography. William Smith.
# Paso de los Mellizos

Paso de los Mellizos és un centre poblat de l'Uruguai, ubicat al nord del departament de Río Negro. Té una població aproximada de 242 habitants segons les dades del cens del 1996.
Es troba a 77 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 238 | 281 | 269 | 242 | {{{5}}} |

## Referències

* 1 2 (anglès) Mapa, localització, clima i altres dades
# Barkur

Barkur (o Hangarkatta) és una vila del districte d'Udupi a Karnataka capital tradicional del país de Tuluva (Tulunadu).
Fou seu de governadors del Ballala Hoysala de Dorasamudra, jainistes. Al segle xiii els governants locals eren pràcticament independents. Vers el 1250 hi governava Bhutal Pandya. Després de la fundació de Vijayanagar el 1336 el rei Harihara va establir un virrei a Tulavu anomenat Rayaru i hi va construir un fort (vers 1370) així com muralles i un palau. Després de la caiguda de Vijayanagar va acabar passant a mans del raja de Bednor o Bednore i en la lluita el jainisme fou extirpat i Bakur destruïda. Es diu que les ruïnes inclouen fins a 365 temples cap dels quals es pot reconèixer.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Barkur on line
# Weber City

Weber City és una població dels Estats Units a l'estat de Virgínia. Segons el cens del 2000 tenia 1.333 habitants.

## Demografia

Segons el cens del 2000, Weber City tenia 1.333 habitants, 605 habitatges, i 382 famílies. La densitat de població era de 451,5 habitants per km².
Dels 605 habitatges en un 20,2% hi vivien nens de menys de 18 anys, en un 47,4% hi vivien parelles casades, en un 12,9% dones solteres, i en un 36,7% no eren unitats familiars. En el 34,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,64.
Per edats la població es repartia de la següent manera: un 16,7% tenia menys de 18 anys, un 7,9% entre 18 i 24, un 22,4% entre 25 i 44, un 25,3% de 45 a 60 i un 27,7% 65 anys o més.
L'edat mediana era de 47 anys. Per cada 100 dones de 18 o més anys hi havia 76,5 homes.
La renda mediana per habitatge era de 25.744 $ i la renda mediana per família de 35.833 $. Els homes tenien una renda mediana de 33.958 $ mentre que les dones 21.726 $. La renda per capita de la població era de 15.856 $. Entorn de l'11,1% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Weber City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Weber City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Mnàsees de la Fòcida

Mnàsees (grec antic: Μνασέας, llatí: Mnaseas) fou un governant de la Fòcida.
A la mort de Faïl·los de la Fòcida el 353 aC va ser nomenat custodi del jove Falec, fill d'Onomarc, successor de Faïl·los en el comandament suprem dels focis a la guerra sagrada. Va morir poc després en una batalla nocturna contra els tebans.

## Referències

* ↑ 1.Mnaseas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1104
# Mònica Palacín i París

Mònica Palacín i París (Barcelona, 30 d'octubre de 1972) és una política catalana i diputada electa al Parlament de Catalunya per Esquerra Republicana de Catalunya. Llicenciada en Filologia Anglesa amb menció Alemanya per la Universitat de Barcelona, és professora d'ESO de llengua anglesa. Des de 2003 és regidora a l'ajuntament de Pineda de Mar i consellera comarcal del Maresme des de 2015.
A les eleccions al Parlament de Catalunya de 2017 fou escollida com a diputada amb la llista d'Esquerra Republicana de Catalunya-Catalunya Sí.

## Referències

* ↑ «Mònica Palacín i París | Ajuntament Pineda de Mar». Arxivat de l'original el 2017-12-19. [Consulta: 23 desembre 2017].
* ↑ «ERC | La Democràcia Sempre Guanya | Mònica Palacín i París». Arxivat de l'original el 2017-12-24. [Consulta: 23 desembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 23 desembre 2017].
# Matvéievka (Krasnoiarsk)

* Per a altres significats, vegeu «Matvéievka».
Matvéievka (en rus: Матвеевка) és un poble del krai de Krasnoiarsk, a Rússia, segons el cens del 2010 tenia 50 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Pantoja (Toledo)

Pantoja és un municipi de la província de Toledo, a la comunitat autònoma de Castella la Manxa. Limita amb Numancia de la Sagra, Borox, Alameda de la Sagra, Cobeja, Villaluenga de la Sagra i Yuncler

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Ildefonso Alonso Moreno | Independent | 19/04/1979 |
| 1983 - 1987 | Ildefonso Alonso Moreno | Independent | 28/05/1983 |
| 1987 - 1991 | Ildefonso Alonso Moreno | Independent | 30/06/1987 |
| 1991 - 1995 | Ildefonso Alonso Moreno | Independent | 15/06/1991 |
| 1995 - 1999 | Ildefonso Alonso Moreno | Independent | 17/06/1995 |
| 1999 - 2003 | María Emma Lozano López | PP | 03/07/1999 |
| 2003 - 2007 | María Ángeles García López | PSOE | 14/06/2003 |
| 2007 - 2011 | María Ángeles García López | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.282 | 2.344 | 2.403 | 2.469 | 2.590 | 2.683 | 2.789 | 2.944 | 3.065 | 3.155 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Villardefrades

Villardefrades és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 272 | 248 | 244 | 219 |
# Mnogovódne

Mnogovódne (en (ucraïnès): Многоводне, en rus: Многоводное, Mnogovódnoie) és un poble de la República Autònoma de Crimea, a Ucraïna, que el 2014 tenia 486 habitants. Pertany al districte rural de Djankoi. Fins al 1948 la vila es deia Arteziànske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Rubén Ibáñez Bordonau

Rubén Ibáñez Bordonau (Castelló de la Plana, 1969) és un advocat i polític valencià.
Llicenciat en dret, exerceix d'advocat des de 1996. Rubén Ibáñez resideix a Onda (Plana Baixa) on ha sigut regidor des de 1999 a 2011 pel Partit Popular. També ha estat diputat provincial a la Diputació de Castelló de 2003 a 2007 i vicepresident de la mateixa de 2007 a 2011. Deixà aquests càrrecs el 2011 per tal de ser diputat a les Corts Valencianes a les eleccions a les Corts Valencianes de 2011, 2015, 2019 i 2023. Abandonà l'escó pocs mesos després de les eleccions de 2023, en les quals el PP i Vox formaren el govern de la Generalitat Valenciana, per ser nomenat president del Port de Castelló.

## Enllaços externs

* Fitxa a les Corts Valencianes Arxivat 2016-03-04 a Wayback Machine.
* Fitxa al PPCV Arxivat 2011-09-15 a Wayback Machine.
* ↑ S.L, EDICIONES PLAZA. «Rubén Ibáñez, nuevo presidente del Puerto de Castellón y Susana Fabregat, delegada en Castellón» (en castellà). [Consulta: 26 novembre 2023].
# Gary Dauberman

Gary Dauberman és un guionista i director estatunidenc. És conegut per escriure per a les pel·lícules de terror de l'Univers The Conjuring, Annabelle (2014), Annabelle: Creation (2017), The Nun (2018), i Annabelle Comes Home (2019); va fer el seu debut com a director amb l'últim film. Dauberman també va coescriure la pel·lícula de terror sobrenatural It (2017), i la seua seqüela It Chapter Two (2019), que estan basades en la novel·la homònima.

## Referències

* ↑ Staff, Hollywood.com «Gary Dauberman | Biography and Filmography» (en anglès). Hollywood.com, 03-02-2015 [Consulta: 28 setembre 2017].
* ↑ «[Interview Screenwriter Gary Dauberman – Annabelle: Creation – Horror Movie News and Reviews]» (en anglès). Horror Movie News and Reviews, 28-09-2017 [Consulta: 28 setembre 2017].
# Hymenocephalus semipellucidus

Hymenocephalus semipellucidus és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 16,5 cm de llargària total.

## Hàbitat

És un peix d'aigües profundes que viu entre 550-800 m de fondària.

## Distribució geogràfica

Es troba al sud-est del Pacífic: illa Sala y Gómez.

## Referències

* ↑ uBio (anglès)
* ↑ Giglioli E. H. & Issel A. 1884. Pelagos. Saggi sulla vita e sui prodotti del mare. Esplorazione talassografica del Mediterraneo. Pp. 198-270. Istituto de' Sordo-muti, Genova. Esplor. Talassogr. Medit.
* ↑ BioLib (anglès)
* 1 2 FishBase (anglès)
* ↑ Sazonov, Y.I. i T. Iwamoto, 1992. Grenadiers (Pisces, Gadiformes) of the Nazca and Sala y Gómez ridges, southeastern Pacific. Proc. Calif. Acad. Sci. 48(2):27-95.
* ↑ Kotlyar, A.N. i N.V. Parin, 1990. Otoliths and age of bottom and near-bottom fishes from the Nazca and Sala y Gómez Submarine Ridges. Trudy Inst. Okeanol. 125:97-126.
* ↑ Parin, N.V., A.N. Mironov i K.N. Nesis, 1997. Biology of the Nazca and Sala-y-Gómez submarine ridges, an outpost of the Indo-West Pacific fauna in the Eastern Pacific ocean: composition and distribution of the fauna, its community and history. Adv. Mar. Biol. 32:145-242.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Wildfire Games

Wildfire Games és una empresa desenvolupadora de videojocs lliures independent, fundada el 2001 com a equip de game modding. Actualment està desenvolupant dos jocs d'estratègia en temps real. També ha desenvolupat el motor de videojocs Pyrogenesis, que s'utilitza a 0 A.D., i mods d'altres jocs.

## Història

Wildfire Games va començar com a estudi de mods del joc Age of Empires II. Al principi, pensaven desenvolupar 0 A.D. com a mod, però després el van fer com a joc independent per les restriccions d'Age of Empires.

## Jocs

Actualment, Wildfire Games està desenvolupant 0 A.D., que es publicarà en dues parts: la primera explorarà el temps abans de Crist i la segona el de després de Crist.
| Títol | Gènere | Estat |
| 0 A.D. Part I - Empires Ascendant | Estratègia en temps real | En desenvolupament |
| 0 A.D. Part II | Expansió | En planificació |

## Reconeixements

* Top 100 Best Mods and Indies of 2008

## Referències

* ↑ «Pyrogenesis game engine - Mod DB». Moddb.com. [Consulta: 13 febrer 2009].
* ↑ «Overview :: 0 A.D. :: Wildfire Games». Wildfiregames.com. Arxivat de l'original el 2013-02-23. [Consulta: 13 febrer 2009].
* ↑ «2008 Mod of the Year Awards event - Mod DB». Moddb.com. [Consulta: 13 febrer 2009].

## Enllaços externs

* Wildfire Games - Lloc web oficial
# Saint-Rivoal

Saint-Rivoal (en bretó Sant-Riwal) és un municipi francès, situat a la regió de Bretanya, al departament de Finisterre. L'any 2006 tenia 171 habitants. A l'inici del curs 2007 el 100% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 311 | 257 | 225 | 208 | 172 | 164 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Yves-Claude Guillou | |

## Referències

* ↑ (francès) Ofis ar Brezhoneg: Enseignement bilingue